Taalgebruik: na, ná, nadatArgieffoto Na (sonder ‘n akuut) dui op rigting: Ek stap na die kafee (dit wil sê in die rigting van die kafee) en tot by die kafee (die eindpunt), of ek gaan kafee toe of gaan na die kafee (toe). Ná (met die akuut) dui tyd aan en word deur ‘n selfstandige naamwoord of frase sonder ‘n werkwoord gevolg: Dit het begin reën toe hy ná die wedstryd of ná die bywoning van die wedstryd huis toe geloop het. Nadat word gevolg deur ‘n bysin (met ‘n werkwoord): Nadat hy die wedstryd bygewoon het, het hy huis toe gestap. Terloops: Dieselfde geld vir voor/voordat en tot/totdat, behalwe dat voor en tot nie beklemtoon word nie. LET WEL: In die uitdrukking ná afloop van is daar wel ‘n aksent op ná (sien Pharos se tweetalige woordeboek). Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R350-00* * Prys onderhewig aan verandering